د هالېنډ په رېل گاډي حمله کې مشکوک کس ونیول شو 
د حملې وروسته په هالېنډ کې د ترهگرۍ د حملې د خطر کچه انتهايي حد پورې پورته کړې شوې ده. په هوايي اډو او جوماتونو امنیتي اقدامات سخت کړی شوې دي او په اوتریخت کې سکولونه تړل شوي و او د ښار اوسېدونکو ته د کور دننه د پاتې کېدو هدایات ورکړی شوي وو
د هالېنډ پولیس هغه کس نیولی دی چې په اوتریخت ښار کې په یو رېل گاډي حمله کې د ککړتیا شک پرې کېږي. په حمله کې درې کسان وژل شوي او پنځه زخمیان دي. د مشکوک کس د نیول کېدو نه وړاندې د هالېنډ وزیراعظم مارک رټ او د اوتریخت ښاروال ویلي وو په حمله کې د ترهگرۍ امکان نشي ردېدلی. د گرفتارۍ نه وړاندې پولیس د مشکوک کس شناخت د ٣٧ گوکمان تنش په نوم کړی و چې ترک نژاد دی. د حملې وروسته په هالېنډ کې د ترهگرۍ د حملې د خطر کچه انتهايي حد پورې پورته کړې شوې ده. په هوايي اډو او جوماتونو امنیتي اقدامات سخت کړی شوې دي او په اوتریخت کې سکولونه تړل شوي و او د ښار اوسېدونکو ته د کور دننه د پاتې کېدو هدایات ورکړی شوي وو. د ترهگرۍ د مخنیوي د ادارې مشر ویلي په ریل گاډي حمله په اوتریخت کې د ډزو د گڼ شمېر پېښو څخه یوه وه. د دې نه وړاندې د اېسوسي اېټډ پرېس خبري ادارې په خپل رپورټ کې وویل پولیس د رېل گاډي سره نژدې هغه ځای سپینه خیمه لگولې وه چرته چې یو تن په ځمکه پروت و. پولیس وویل د گل، دوشنبې، په سحر په رېل گاډي کې د شوو ډزو له امله گڼ شمېر کسان زخمیان شوې دي. د ډزو وروسته مسلح پولیس د پېښې ځای ته ورسیدل او سیمه یې محاصره کړه. د هالېنډ وزیراعظم مارک رټ صورتحال د تشویش وړ وبللو او د ترهگرۍ خلاف د هېواد رابطه کار وویل د هغه ډله په صورتحال غور کوي. د ترکي د انتالیا خبري ادارې د رپورټ ترمخه په هالېنډ کې په رېل گاډي د حملې په لړ کې د نیول شوي کس په ترکي کې خپلوان وايي د ډزو پېښه ممکنه ده چې د کورنۍ دښمنۍ نتیجه وي.